****

ประกาศ สถาบันโภชนาการ

**เรื่อง รับสมัครคัดเลือกบุคคลเพื่อบรรจุและแต่งตั้งเป็นพนักงานมหาวิทยาลัย**

--------------------------

 ด้วยสถาบันโภชนาการ มหาวิทยาลัยมหิดล มีความประสงค์รับสมัครคัดเลือกบุคคลเพื่อบรรจุและแต่งตั้งเป็นพนักงานมหาวิทยาลัยจากเงินอุดหนุน เจ้าหน้าที่ฝึกอบรม ปฏิบัติงาน หน่วยบริการวิเคราะห์และการตลาด ศูนย์บริการวิชาการ จำนวน ๑ อัตรา ดังรายละเอียดต่อไปนี้

 **๑. ตำแหน่งที่จะบรรจุ**

 ตำแหน่งที่จะบรรจุปรากฏอยู่ในรายละเอียดแนบท้ายประกาศนี้

 **๒. คุณสมบัติทั่วไปและคุณสมบัติเฉพาะตำแหน่ง**

 ผู้สมัครสอบคัดเลือกต้องมีคุณสมบัติทั่วไปตามข้อบังคับมหาวิทยาลัยมหิดลว่าด้วยการบริหารงานบุคคลพนักงานมหาวิทยาลัย พ.ศ. ๒๕๕๑ และมีคุณสมบัติเฉพาะตำแหน่งตามที่ระบุไว้ในรายละเอียดเกี่ยวกับการสอบแนบท้ายประกาศนี้

 **๓. วัน เวลา และสถานที่รับสมัคร**

 ให้ผู้ประสงค์จะสมัครเข้ารับการคัดเลือก สามารถส่งเอกสารหลักฐานการสมัครได้ที่ E-mail . Address: sunee.thn@mahidol.ac.th หรือผ่านทาง <https://muhr.mahidol.ac.th/E-Recruitment/> **ตั้งแต่บัดนี้ ถึง วันที่ ๑๗ ตุลาคม๒๕๖๕ (ภายในเวลา ๑๖.๓๐ น.)**

 **๔. เอกสารและหลักฐานที่จะต้องนำมายื่นพร้อมใบสมัคร**

 ๔.๑ รูปถ่ายหน้าตรงไม่สวมหมวก และไม่ใส่แว่นตาดำ ขนาด ๑ นิ้ว จำนวน ๑ รูป

 ๔.๒ สำเนาใบปริญญาบัตรหรือหนังสือรับรองซึ่งได้รับอนุมัติจากผู้มีอำนาจว่าเป็นผู้สำเร็จการศึกษาครบถ้วน

 ตามหลักสูตรแล้ว ๑ ฉบับ

 ๔.๓ สำเนาใบแสดงผลการศึกษา (Transcript) ๑ ฉบับ

 ๔.๔ สำเนาทะเบียนบ้าน และสำเนาบัตรประจำตัวประชาชน ๑ ฉบับ

 ๔.๕ สำเนาหลักฐานอื่นๆ เช่น ใบทหารกองเกิน ใบเปลี่ยนชื่อ–สกุล ทะเบียนสมรส

 ๔.๖ ใบรับรองการผ่านงาน (ถ้ามี)

 ๔.๗ ผลการทดสอบภาษาอังกฤษ ๑ ฉบับ

 **๕. การประกาศรายชื่อผู้มีสิทธิเข้ารับการคัดเลือก วัน เวลา และสถานที่ทำการคัดเลือก**

 รายชื่อผู้มีสิทธิเข้ารับการคัดเลือก วัน เวลา และสถานที่ทำการคัดเลือกจะประกาศให้ทราบในวันที่ **๒๐ ตุลาคม ๒๕๖๕** ผ่านทาง <https://muhr.mahidol.ac.th>/E-Recruitment/

 ประกาศ ณ วันที่ ๒๘ กันยายน พ.ศ. ๒๕๖๕

 

 (รองศาสตราจารย์ ดร.เชาวนี ชูพีรัชน์)

 รองผู้อำนวยการฝ่ายบริหาร ปฏิบัติหน้าที่แทน

 ผู้อำนวยการสถาบันโภชนาการ

**รายละเอียดแนบท้ายประกาศสถาบันโภชนาการ ลงวันที่ ๒๘ กันยายน พ.ศ. ๒๕๖๕**

**ตำแหน่ง** **:** เจ้าหน้าที่ฝึกอบรม จำนวน ๑ อัตรา

**หน่วยงาน** **:**  หน่วยบริการวิเคราะห์และการตลาด ศูนย์บริการวิชาการ

**คุณสมบัติที่เหมาะสมกับตำแหน่ง (Job Specification)**

1. สำเร็จการศึกษาปริญญาโท วิทยาศาสตรมหาบัณฑิต ที่เกี่ยวข้องกับวิทยาศาสตร์สุขภาพ
2. เพศหญิง / ชาย (เพศชายต้องผ่านการเกณฑ์ทหารหรือได้รับการยกเว้นมาแล้ว)
3. มีทักษะการในการสื่อสารและการติดต่อประสานงานทั้งภายในและภายนอกองค์กรที่ดี สามารถสื่อสารได้อย่างมีประสิทธิภาพต่อผู้รับสารที่มีพื้นฐานความรู้ที่แตกต่างกัน
4. มีทักษะภาษาอังกฤษในการฟัง พูด อ่านเขียน อยู่ใน เกณฑ์ดี และมีผลคะแนนทดสอบภาษาอังกฤษ ที่มี ระยะเวลาไม่เกิน ๒ ปี ดังต่อไปนี้
5. IELTS (Academic Module) คะแนนไม่ต่ำกว่า ๔ หรือ
6. TOEFL IBT คะแนนไม่ต่ำกว่า ๔๐ คะแนน หรือ
7. TOEFL ITP คะแนนไม่ต่ำกว่า ๔๓๓ คะแนน หรือ
8. TOEFL CBT คะแนนไม่ต่ำากว่า ๑๒๐ คะแนน หรือ
9. TOEIC คะแนนไม่ต่ำกว่า ๕๐๐ คะแนน หรือ
10. MU GRAD Test คะแนนไม่ต่ำกว่า ๔๘ คะแนน หรือ
11. MU - ELT คะแนนไม่ต่ำกว่า ๗๐ คะแนน
12. มีความชำนาญในการใช้โปรแกรมสำเร็จรูป Microsoft Office (โดยเฉพาะอย่างยิ่ง word ,PowerPoint และ excel)
13. มีความรับผิดชอบสูง มีมนุษยสัมพันธ์ดี มีใจรักการเรียนรู้ และกระตือรือร้นในการทำงาน และมีใจรักในการบริการและช่วยเหลือผู้รับการบริการ
14. มีปฏิภาณไหวพริบ สามารถแก้ไขปัญหาเฉพาะหน้าได้ดี มีความอดทน สามารถทำงานภายใต้แรงกดดันได้ดี
15. หากเคยทำงานที่ใกล้เคียงหรือมีประสบการณ์ เช่น การจัดงานประชุมระหว่างประเทศจะได้รับการพิจารณาเป็นพิเศษ

**ลักษณะงานที่มอบหมายให้ปฏิบัติ (Job Description)**

1. วางแผนและดำเนินงานธุรการ ทั้งก่อน ระหว่าง และหลังการจัดการอบรมทางวิทยาศาสตร์สุขภาพ หรืออื่นๆ ได้อย่างมีประสิทธิภาพ
2. ติดต่อประสานวิทยากรทั้งภายในและภายนอก และช่วยอำนวยความสะดวกให้แก่วิทยากร และผู้เข้าร่วมอบรม
3. ประสานงานกับแหล่งทุน ผู้เข้าร่วมการฝึกอบรม รวมถึงอำนวยความสะดวกให้กับผู้เข้าร่วมการฝึกอบรม และติดต่อประสานงานกับองค์กรของรัฐทั้งในและต่างประเทศ
4. การประเมินและติดตามผลการฝึกอบรมและการจัดทำรายงานสรุปผล

**อัตราเงินเดือน** : ตามคุณวุฒิปริญญาโท ๒๓,๔๔๐ บาท

**วิธีการคัดเลือก** : สอบสัมภาษณ์ ภาษาไทย และ ภาษาอังกฤษ

----------------------------------